ওবায়দুল্লাহ হামযাহ

ওবায়দুল্লাহ হামযাহ (জন্ম: ১৯৭২) একজন বাংলাদেশি দেওবন্দি ইসলামি পণ্ডিত, শিক্ষাবিদ ও অর্থনীতিবিদ। তিনি আল জামিয়া আল ইসলামিয়া পটিয়ার ষষ্ঠ মহাপরিচালক ও আরবি বিভাগীয় প্রধান, আঞ্জুমানে ইত্তেহাদুল মাদারিস বাংলাদেশের মহাসচিব, বাংলাদেশ তাহফীজুল কুরআন সংস্থার মহাসচিব, ইসলামী ব্যাংক বাংলাদেশ লিমিটেডের শরীয়াহ সুপারভাইজারি কমিটির সভাপতি, সোশ্যাল ইসলামী ব্যাংক লিমিটেডের শরীয়াহ সুপারভাইজারি কমিটির সভাপতি, বাংলা সাময়িকী মাসিক আত তাওহীদের সহকারী সম্পাদক এবং আরবি সাময়িকী বালাগুশ শরকের প্রধান সম্পাদক। হামযাহ ১৯৭২ সালে কক্সবাজার জেলার উখিয়া থানাধীন ডিগলিয়া পালং গ্রামে জন্মগ্রহণ করেন। তার পিতা আমির হামযাহ। তিনি ডিগলিয়া পালং কাসেমুল উলুম মাদ্রাসায় প্রাথমিক শিক্ষা অর্জন করেন। তারপরে আল জামিয়া আল ইসলামিয়া পটিয়ায় দাওরায়ে হাদিস (মাস্টার্স) সম্পন্ন করেন। উলা (স্নাতক) শ্রেণীতে আঞ্জুমানে ইত্তেহাদুল মাদারিস বাংলাদেশ হতে কেন্দ্রীয় পরীক্ষায় প্রথম শ্রেণীতে প্রথম হন। ১৯৯২ সালে বেফাকুল মাদারিসিল আরাবিয়া বাংলাদেশের অধীনে দাওরায়ে হাদিস (মাস্টার্স) পরীক্ষায় প্রথম শ্রেণীতে প্রথম হন। ১৯৯৩ সালে আল জামিয়া আল ইসলামিয়া পটিয়ায় উচ্চতর বাংলা সাহিত্য ও গবেষণা বিভাগ সমাপ্ত করেন। শিক্ষাজীবন সমাপ্তির পর দারুস সুন্নাহ কক্সবাজারে হাদিসের শিক্ষক হিসেবে যোগদানের মাধ্যমে তার কর্মজীবনের সূচনা হয়। ১৯৯৪ থেকে ২০০০ পর্যন্ত ৬ বছর তিনি সৌদি আরবের ধর্ম ও প্রতিরক্ষা মন্ত্রনালয়ের অধীনে শিক্ষক ও অনুবাদক হিসেবে দায়িত্ব পালন করেন। তিনি ২০০১ সালে আল জামিয়া আল ইসলামিয়া পটিয়ায় শিক্ষক হিসেবে যােগদান করেন। ২০০৩/২০০৫ সালে তিনি দক্ষিণ আফ্রিকায় রেডিও ইসলাম প্রােগ্রাম করেন। তিনি ২০০৮ সালে মক্কায় অনুষ্ঠিত আন্তঃধর্মীয় সংলাপে অংশ গ্রহণ করেন। ২০১২ সালে থাইল্যান্ডে প্রায় ৩০ টি কলেজ, ইসলামি শিক্ষা প্রতিষ্ঠান ও রেডিও ষ্টেশন, থাই মুসলিম টিভিতে তিনি দ্বীনি ও দাওয়াতী বক্তব্য দেন। তিনি ২০১৩ সালে বৈরুত , লেবাননে আরব লীগ ও আন্তর্জাতিক রেডক্রস কমিটির যৌথ উদ্যোগে আয়ােজিত আন্তর্জাতিক মানবিক আইন কোর্সে অংশ গ্রহণ করেন। ২০১৩ সাল থেকে তিনি সোশ্যাল ইসলামী ব্যাংক লিমিটেডের শরীয়াহ বাের্ডের সদস্য হিসেবে দায়িত্ব পালনের পালনের তিনি এই বোর্ডের সভাপতি মনোনীত হন। তিনি চট্টগ্রামের হালিশহর এ ব্লক কেন্দ্রীয় মসজিদের খতিবের দায়িত্বও পালন করছেন। ২০১৯ সালের ১৩ আগস্ট বাংলাদেশ তাহফীজুল কুরআন সংস্থার মহাসচিব রহমতুল্লাহ কাউসার নিজামীর মৃত্যুর পর তিনি সংস্থার মহাসচিব নির্বাচিত হন। ২০২০ সালের ২৫ আগস্ট আল জামিয়া আল ইসলামিয়া পটিয়ার মজলিসে শুরার এক অধিবেশনে তাকে সহকারী পরিচালক নিযুক্ত করা হয়। আব্দুল হালিম বুখারীর মৃত্যুর পর তিনি ভারপ্রাপ্ত মহাপরিচালক মনোনীত হন। ২০২২ সালের ৭ জুলাই তিনি মজলিসে শূরা কর্তৃক মাদ্রাসার মহাপরিচালক মনোনীত হন। ২০২২ সালের ২৮ সেপ্টেম্বর তাকে আঞ্জুমানে ইত্তেহাদুল মাদারিস বাংলাদেশের মহাসচিব মনোনীত করা হয়। ২০২৩ সালের ৩ জুলাই তিনি ইসলামী ব্যাংক বাংলাদেশ লিমিটেডের শরীয়াহ সুপারভাইজারি কমিটির চেয়ারম্যান নির্বাচিত হন। ২০১৮ সালের ২২ আগস্ট বিশ্ব মুসলিম লীগ কর্তৃক ‘ইসলামে দয়া ও পরোপকারে তাৎপর্য’ বিষয়ের ওপর ৬৪টি দেশের মুসলিম স্কলারদের প্রবন্ধ গৃহীত হয়, তাদের মধ্যে ৮ জনের প্রবন্ধ নির্বাচিত হয়। ৮ জনের মধ্যে প্রথম অধিবেশনে প্রবন্ধ উপস্থাপনের জন্য মনোনীত হন ওবায়দুল্লাহ হামযাহ। বাংলাদেশ থেকে এ কনফারেন্সে তাকে সম্মাননা ও হজ্বের আমন্ত্রণ দেওয়া হয়। তিনি আরবি পত্রিকা বালাগুশ শরকের প্রধান সম্পাদক ও বাংলা সাময়িকী মাসিক আত তাওহীদের সহকারি সম্পাদক। তার রচিত ও সম্পাদিত বই সমূহের মধ্যে রয়েছে: ইংরেজি Charity in Islam : Benefits and Excellences. Human Dignity and Dead Body Management in Islam বাংলা কুরআন ও আধুনিক বিজ্ঞান বিপন্ন নারী ইসলাম বনাম সন্ত্রাসবাদ খ্রিস্টবাদের নগ্ন ছোবলে আক্রান্ত মুসলিম বিশ্ব সন্তান প্রতিপালনে ইসলামের দিক নির্দেশনা রাসূল সা . এর ভালবাসা বনাম অবমাননা ব্যবসা বনাম সুদ : প্রেক্ষিত মুসলিম বিশ্ব সন্ত্রাসবাদ : কারণ ও প্রতিকার মানবাধিকার প্রতিষ্ঠায় মহানবী সা . এর অবদান আমাদের তারুণ্য : প্রসঙ্গ ফেইসবুক দারিদ্র্যতা একটি বিপদ, যাকাত মুক্তির রাজপথ ইয়াবার ভয়াল থাবা : টার্গেট বাংলাদেশ কুরআনের আলােকে রাসুল ( সা . )’র মর্যাদা ও অধিকার নারী : হিজাবের ছায়ায় ফিরে এসাে ইলমের মর্যাদা ও উলামায়ে দেওবন্দের অবদান ইসলামী সংস্কৃতি বনাম অপসংস্কৃতি ইত্যাদি দেওবন্দি ব্যক্তিত্বের তালিকা "পটিয়া মাদরাসার নতুন মহাপরিচালক মাওলানা ওবায়দুল্লাহ হামযাহ"। দৈনিক নয়া দিগন্ত। ৭ জুলাই ২০২২।  "ইসলামী ব্যাংকের শরী'আহ কমিটির নতুন চেয়ারম্যান মাওলানা ওবায়দুল্লাহ"। www.kalerkantho.com। 2023-07। সংগ্রহের তারিখ 2023-07-05।  এখানে তারিখের মান পরীক্ষা করুন: |তারিখ= (সাহায্য) শামসী, রিদওয়ানুল হক (২০২০-০৮-৩০)। "মাওলানা ওবায়দুল্লাহ হামযাহ এর জীবন ও কর্ম"। কওমিপিডিয়া। সংগ্রহের তারিখ ২০২০-১২-২৩।  "'ইসলামে মধ্যপন্থা ও পরিমিতিবোধ' বিষয়ে রাবেতার আন্তর্জাতিক সম্মেলন | কালের কণ্ঠ"। কালের কন্ঠ। সংগ্রহের তারিখ ২০২০-১২-২৭।  "Social Islami Bank Limited"। www.siblbd.com (ইংরেজি ভাষায়)। সংগ্রহের তারিখ ২০২৩-০৭-০৩।  "বাংলাদেশ তাহফীজুল কোরআন সংস্থার পরিচিতি"। আল জামিয়া আল ইসলামিয়া পটিয়া। সংগ্রহের তারিখ ২০২০-১০-০৫।  "আল্লামা বোখারী (রহ.)-এর জানাযা সম্পন্ন; ভারপ্রাপ্ত মুহতামিম ওবায়দুল্লাহ হামযাহ দা.বা."। মাসিক আদর্শ নারী। ২২ জুন ২০২২।  "মাওলানা ওবায়দুল্লাহ পটিয়া মাদ্রাসার নতুন মহাপরিচালক"। দৈনিক আজাদী। ৮ জুলাই ২০২২।  "পটিয়া কওমী মাদ্রাসার নতুন মহাপরিচালক ওবায়দুল্লাহ"। আমাদের সময়। ৭ জুলাই ২০২২।  "'আঞ্জুমানে ইত্তেহাদুল মাদারিস বাংলাদেশ'-এর যৌথ সভার সিদ্ধান্তসমূহ"। আল জামিয়া আল ইসলামিয়া পটিয়া। সংগ্রহের তারিখ ১৬ নভেম্বর ২০২২।  "Shariah Supervisory Committee | Islami Bank Bangladesh Ltd."। www.islamibankbd.com। ২০২৩-০৭-০৩ তারিখে মূল থেকে আর্কাইভ করা। সংগ্রহের তারিখ ২০২৩-০৭-০৩।  রিয়াদ, ছানা উল্লাহ। "বহির্বিশ্বে জামিয়া পটিয়ার মুহাদ্দিস ওবায়দুল্লাহ হামযার সম্মাননা"। আত তাওহীদ। ২০২০-০৬-০৪ তারিখে মূল থেকে আর্কাইভ করা। সংগ্রহের তারিখ ২০২০-১২-২৩।  প্রবেশদ্বার:  জীবনী